Ellilífeyrisþegar sem voru félagsmenn VR áður en þeir hættu störfum geta fengið ýmsa fyrirgreiðslu hjá VR þó þeir séu ekki lengur á vinnumarkaði . VR býður félagsmönnum á aldrinum 63 - 72 ára , sem eru að huga að starfslokum eða eru nýlega hættir að vinna á námskeið . Þeir sem hætta störfum 67 ára eða eldri , og hafa verið fullgildir í samfellt 5 ár áður en þeir láta af störfum , teljast fullgildir eldri félagar til æviloka . Félagsmenn sem láta af störfum við 65 ára aldur , og hafa verið fullgildir í samfellt 5 ár áður en þeir láta af störfum , hafa heimild til þess að greiða félagsgjald til VR af ellilífeyrisgreiðslum til 67 ára aldurs svo þeir haldi fullum réttindum eftir það . Allir 60 ára og eldri geta fengið útborgaða inneign sína í VR varasjóði og er það óháð því hvort þeir eru fullgildir eða ekki . Samþykkt í stjórn VR 8. október 2008 , breytingar samþykktar í stjórn 20. mars 2013 .